CELEX: 31994D0143
Language: el
Date: 1994-03-01 00:00:00
Title: 94/143/ΕΚ: Απόφαση της Επιτροπής της 1ης Μαρτίου 1994 για τη θέσπιση υγειονομικών όρων, όσον αφορά την υγεία των ζώων, και κτηνιατρικού πιστοποιητικού κατά τις εισαγωγές ορρού ιπποειδών από τρίτες χώρες (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0143

94/143/ΕΚ: Απόφαση της Επιτροπής της 1ης Μαρτίου 1994 για τη θέσπιση υγειονομικών όρων, όσον αφορά την υγεία των ζώων, και κτηνιατρικού πιστοποιητικού κατά τις εισαγωγές ορρού ιπποειδών από τρίτες χώρες (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 062 της 05/03/1994 σ. 0041 - 0043 Φινλανδική ειδική έκδοση: Κεφάλαιο 3 τόμος 56 σ. 0084  Σουηδική ειδική έκδοση: Κεφάλαιο 3 τόμος 56 σ. 0084 

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Μαρτίου 1994 για τη θέσπιση υγειονομικών όρων, όσον αφορά την υγεία των ζώων, και κτηνιατρικού πιστοποιητικού κατά τις εισαγωγές ορρού ιπποειδών από τρίτες χώρες (Κείμενο που παρουσιάζει ενδιαφέρον για τον ΕΟΧ)  (94/143/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου, καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους  προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχεία α) και  γ),  Εκτιμώντας:  ότι, βάσει του παραρτήματος Ι κεφάλαιο 8 της προαναφερθείσας οδηγίας, επιτρέπεται η εισαγωγή ορρού ιποοειδών, από τρίτες χώρες από τις οποίες επιτρέπεται η εισαγωγή ιπποειδών που προορίζονται για σφαγή- ότι πρέπει να καθορισθούν οι υγειονομικοί όροι, όσον αφορά την υγεία των ζώων, και το κτηνιατρικό πιστοποιητικό για να διασφαλισθεί το ότι ο βαθμός νοσογόνου χαρακτήρα του ορρού βρίσκεται εντός των επιτρεπόμενων ορίων- ότι, επειδή ορίζεται νέο καθεστώς πιστοποίησης, πρέπει να προβλεφθεί χρονική περίοδος για την εφαρμογή του- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Τα κράτη μέλη επιτρέπουν την εισαγωγή ορρού ιπποειδών από τρίτες χώρες ή περιφέρειες τρίτων χωρών, από τις οποίες επιτρέπεται η εισαγωγή ζώντων ιπποειδών για σφαγή, εφόσον συνοδεύονται από υγειονομικό πιστοποιητικό, όπως αυτό καθορίζεται στο  παράρτημα της παρούσας απόφασης.  2. Το υγειονομικό πιστοποιητικό αποτελείται από ένα φύλλο και συμπληρώνεται σε μία τουλάχιστον επίσημη γλώσσα του κράτους μέλους που διεξάγει τον έλεγχο εισαγωγής.   Άρθρο 2  Η παρούσα απόφαση εφαρμόζεται από την 1η Ιουλίου 1994.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 1 Μαρτίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 62 της 15. 3. 1993, σ. 49.      ΠΑΡΑΡΤΗΜΑ   ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για την εισαγωγή ορρού ιπποειδών από τρίτες χώρες ή περιφέρειες τρίτων χωρών από τις οποίες επιτρέπεται η εισαγωγή ζώντων ιπποειδών για σφαγή, ο οποίος προορίζεται για αποστολή στην Ευρωπαϊκή Κοινότητα Σημείωση για τον εισαγωγέα:  Το πιστοποιητικό αυτό χορηγείται μόνο για κτηνιατρικούς σκοπούς και πρέπει να συνοδεύει την αποστολή έως το σημείο που πραγματοποιείται η συνοριακή επιθεώρηση.  Χώρα προορισμού:   Αριθμός πρωτοκόλλου υγειονομικού πιστοποιητικού:   Χώρα εξαγωγής:   Αρμόδιο Υπουργείο:   Τμήμα χορήγησης πιστοποιητικών:   Ι. Ταυτοποίηση του ορρού  (ζωικό είδος) Είδος συσκευασίας:   Αριθμός μονάδων συσκευασίας:   Καθαρό βάρος:   ΙΙ. Προέλευση του ορρού Διεύθυνση και αριθμός κτηνιατρικού ελέγχου της εγκεκριμένης μονάδας συγκέντρωσης    ΙΙΙ. Προορισμός του ορρού Ο ορρός αποστέλλεται από:   (τόπος φόρτωσης) στ:   (χώρα και τόπος προορισμού) με το ακόλουθο μεταφορικό μέσο:   Αριθμός σφραγίδας (1):   Όνομα και διεύθυνση του αποστολέα:    Όνομα και διεύθυνση του παραλήπτη:    IV. Υγειονομική βεβαίωση Ο υπογράφων επίσημος κτηνίατρος βεβαιώνω ότι:  ο ανωτέρω περιγραφόμενος ορρός:  α) προέρχεται από χώρα στην οποία τα ακόλουθα νοσήματα είναι υποχρεωτικής δηλώσεως- πανώλη των ιπποειδών, δουρίνη, μάλις, εγκεφαλομυελίτιδες των ιπποειδών (όλων των μορφών, συμπεριλαμβανομένης της ΕΙΒ), λοιμώδης αναιμία των ιπποειδών, φυσαλιδώδης  στοματίτιδα, λύσσα, άνθρακας- β) ελήφθη, υπό την επίβλεψη κτηνιάτρου, από ιπποειδή τα οποία, κατά το χρόνο συγκέντρωσης δεν παρουσίαζαν κλινικά συμπτώματα λοιμώδους νόσου- γ) προέρχεται από ιπποειδή, τα οποία παρέμεναν από τη γεννήσή τους σε επικράτεια ή, σε περιπτώσεις επίσημης οργάνωσης σε περιφέρειες σύμφωνα με την κοινοτική νομοθεσία, σε περιφέρειες της επικράτειας τρίτης χώρας, στην οποία:  i) δεν εμφανίστηκε, κατά τη διάρκεια των τελευταίων δύο ετών, εγκεφαλομυελίτιδα ίππων Βενεζουέλας,  ii) δεν εμφανίστηκε, κατά τη διάρκεια των τελευταίων έξι μηνών, δουρίνη,  iii) δεν εμφανίστηκε, κατά τη διάρκεια των τελευταίων έξι μηνών, μάλις- δ) προέρχεται από ιπποειδή, τα οποία κατά το χρόνο συγκέντρωσης δεν προήλθαν από εκμετάλλευση στην οποία είχε επιβληθεί απαγόρευση, για λόγους που είχαν σχέση με την υγεία των ζώων:  i) εντός των προηγουμένων έξι μηνών, στην περίπτωση της εγκεφαλομυελίτιδας των ιπποειδών, με έναρξη της περιόδου την ημερομηνία κατά την οποία σφάγησαν τα ιπποειδή που έπασχαν από τη νόσο,  ii) στην περίπτωση της λοιμώδους αναιμίας, έως την ημερομηνία κατά την οποία τα μολυσμένα ζώα έχουν σφαγεί, τα εναπομείναντα ζώα έχουν αρνητική αντίδραση σε δύο δοκιμές Coggins που διεξήχθησαν με μεταξύ τους διάστημα τριών μηνών,  iii) εντός των προηγουμένων έξι μηνών, στην περίπτωση της φυσαλιδώδους στοματίτιδας,  iv) εντός του προηγουμένου μήνα, μετά από το τελευταίο καταγραφέν περιστατικό, στην περίπτωση της λύσσας,  v) εντός των προηγουμένων 15 ημερών, μετά από το τελευταίο καταγραφέν περιστατικό, στην περίπτωση του άνθρακα.  Σε περίπτωση που εσφάγησαν όλα τα ζώα τα οποία είναι ευαίσθητα στη νόσο που εντοπίστηκε στην εκμετάλλευση και οι εγκαταστάσεις απολυμάνθηκαν, η περίοδος απαγόρευσης είναι 30 ημέρες, με έναρξη της περιόδου την ημέρα κατά την οποία τα άρρωστα ζώα  εξολοθρεύθηκαν και οι εγκαταστάσεις απολυμάνθηκαν, με εξαίρεση την περίπτωση του άνθρακα, στην οποία η περίοδος απαγόρευσης είναι 15 ημέρες- ε) έχουν ληφθεί όλα τα προφυλακτικά μέτρα για να αποφευχθούν οι επιμολύνσεις με παθογόνους παράγοντες κατά τη διάρκεια της παραγωγής, του χειρισμού και της συσκευασίας- στ) συσκευάσθηκαν σε σφραγισμένα, στεγανά εμπορευματοκιβώτια, εμφανώς ετικεταρισμένα με την ένδειξη "ορρός ιπποειδών" και φέροντα τον αριθμό πρωτοκόλλου της εκμετάλλευσης συγκέντρωσης. ,  (τόπος)   (ημερομηνία) Σφραγίδα (1)     (υπογραφή του επισήμου κτηνιάτρου) (1)  (ονοματεπώνυμο με κεφαλαία)   (1) Προαιρετικά.  (2) Η υπογραφή και η σφραγίδα πρέπει να είναι χρώματος διαφορετικού από εκείνο της εκτύπωσης.